**139/2015.( V.6.) sz. GVB határozat**

1./ A Gazdasági és Városstratégiai Bizottság kijelenti, a szombathelyi 6475/A/1 hrsz-ú, természetben a Szombathely, Thököly Imre u. 36. szám alatt található, „üzlethelyiség” megnevezésű ingatlanra a Golyós-Toll Kereskedelmi és Szolgáltató Kft. mint eladó valamint a CASTOR Kereskedelmi és Szabadidősport Kft. és az INVEST EASTERN EUROPE Ingatlanhasznosító és Beruházó Kft. mint vevők között létrejött megállapodásban meghatározott feltételekkel – az épített környezet alakításáról és védelméről szóló 1997. évi LXXVIII. törvény 25. §-ának felhatalmazása valamint a Szombathely Megyei Jogú Város Helyi Építési Szabályzatáról, valamint Szabályozási Tervének jóváhagyásáról szóló 30/2006. (IX. 7.) számú rendelet 62. § (8) bekezdése és annak 3. számú melléklete alapján biztosított, „megőrzésre érdemes építészeti, régészeti örökség védelme, felújítása, továbbfejlesztése” céljából fennálló – **elővásárlási jogával Szombathely Megyei Jogú Város Önkormányzata élni kíván.**

A Bizottság felkéri a polgármestert, hogy az elővásárlási jog gyakorlásáról szóló nyilatkozatát juttassa el az eladóhoz, és felhatalmazza arra, hogy az adásvételi szerződést az eladóval 44.000.000,- Ft + ÁFA összegű vételár ellenében kösse meg.

2./ A Gazdasági és Városstratégiai Bizottság felkéri a Közgyűlést, hogy a költségvetési rendelet következő módosítása során a vételár fedezetének biztosításáról gondoskodjon.

**Felelős:** Dr. Puskás Tivadar polgármester

 Illés Károly alpolgármester

 Molnár Miklós alpolgármester

Dr. Károlyi Ákos jegyzői feladatokat ellátó

 /a végrehajtás előkészítéséért:

 Lakézi Gábor, a Városüzemeltetési Osztály vezetője

 Szakály Szabolcs, a Városfejlesztési és Projekt Kabinet vezetője

 Kuslits Tibor, a Főépítészi Iroda vezetője

 Stéger Gábor, a Közgazdasági és Adó Osztály vezetője/

**Határidő:** 1. pontért: 2015. május 7.

 2. pontért: a költségvetési rendelet következő módosítása